Pohjois-Korea on tunnettu jo 1950-luvulta asti -
rajoitetuimpana maana, jossa kristinusko on kielletty, -
ja tilanne jatkuu edelleen.
Helmikuussa 2018 myös Kiina hyväksyi uusia uskonnollisia lakeja, -
jotka heikentävät kristittyjen tilannetta entisestään.
Minulla on Marttyyrien äänen johtaja Eric Foley Etelä-Koreasta -
vieraanani studiossa.
Tervetuloa ohjelmaan, Eric Foley. - Kiitos. On aina mukavaa olla täällä.
Voisitko aivan ensin selventää, ettet ole täällä pyjamassa?
Aivan. Minulla on ylläni perinteinen korealainen puku.
Se on hyvin mukava. Näin me pukeudumme -
tärkeisiin tapahtumiin, kuten tähän.
Eli se on kulttuuriin liittyvä asia.
Kuten esittelyssä sanoin, että Pohjois-Korea on ollut -
vuosikymmenien ajan kristityille vaarallisin maa.
Siellä on silti hyvin vahva maanalainen seurakunta.
Nyt tilanne on uuden uskontolain takia muuttunut myös Kiinassa.
Uskotko, että Pohjois-Korean tilanne -
on jotenkin yhteydessä tähän muutokseen?
Uskon. Monellakin tavalla.
Jo usean vuoden ajan on ollut nähtävillä, -
että Kiinan hallinto on potkaissut pois maasta yli 2 000 korealaislähettiä.
Kiinassa on aina ollut paljon korealaiskristittyjä -
tukemassa maan alla kristittyjen työtä -
Kiinan maanalaisten seurakuntien tavoittamiseksi -
ja Pohjois-Korean seurakunnan tukemiseksi.
Kiina on huomannut sen, ja se on nyt karkottanut lähetystyöntekijät.
Kulttuurivallankumouksen aikana kristittyjä vainottiin.
Oli olemassa kotiseurakuntaliike ja kolmen itsen kirkko.
Millaista vainoa kristityt Kiinassa kohtaavat?
Jos mietitään, mikä on ollut Kiinan maanalaiselle seurakunnalle -
kaikkein vaikeinta aikaa, usein viitataan kulttuurivallankumoukseen.
Silloin vainot Kiinassa olivat yhdenmukaisia ja maanlaajuisia.
Kulttuurivallankumouksen päättymisen -
tai Tiananmenin aukion tapahtumien jälkeen -
vainot eivät ikinä loppuneet, mutta monissa Kiinan kaupungeissa -
vainot eivät olleet enää yhtä ankaria tai yhdenmukaisia.
Joillakin alueilla maanalaisten kristittyjen sallittiin jopa ostaa -
suuria rakennuksia ja toimia niissä.
Sen jälkeen kun uudet uskontolait astuivat voimaan vuoden 2018 alussa,
kristinuskon vastaisten toimien täytäntöönpano on taas palannut -
kommunistipuolueen keskuskomitean tasolle.
Kulttuurivallankumouksen lopun ja uusien uskontolakien välisenä aikana -
lakeja toimeenpantiin provinssin, kuvernöörin tai kaupungin tasolla.
Nyt seurakunnan vastaista strategiaa -
johdetaan jälleen Kiinan korkeimmalta mahdolliselta hallintotasolta.
Se tarkoittaa, että kristityt kohtaavat jälleen -
yhdenmukaista painostusta, vainoa ja rajoittamista -
sekä rekisteröimättömissä että valtion kirkoissa.
Työnne kautta ja verkostonne välityksellä -
Pohjois-Koreassa ja Kiinassa -
te pystytte saamaan tarkkaa tietoa -
ajankohtaisesta tilanteesta.
Nyt Kiinan kristityt ovat alkaneet ottaa teihin yhteyttä -
ja pyytäneet teiltä apua. Mikä siihen on syynä?
Iso osa suhteistamme Kiinan ja Pohjois-Korean kristittyihin -
ovat sellaisia, jossa me kysymme, -
miten voisimme tukea heitä parhaiten.
Emme ole lähetyssaarnaajia.
Hehän menisivät sellaisten luo, joita ei ole vielä tavoitettu.
Sekä Kiinassa että Pohjois-Koreassa on vahvat maanalaiset seurakunnat.
Toimimme kumppaneina ja tuemme heitä.
Kun kysymme, miten voisimme olla parhaiten avuksi, -
kiinalaiset kertovat, että seurakunnat siellä näkevät jatkuvasti -
monia vainon tyyppejä, joita me näemme vain televisiosta tai netistä, -
kuten ristien repimistä kirkkojen katoilta ja johtajien vangitsemisia.
Kiinan seurakunta on tottunut siihen ja pystyy kestämään sellaista vainoa.
Nyt viisi tärkeintä kotiseurakunta- verkostoa sanovat samaa.
Nämä viisi suurta verkostoa toimivat itsenäisesti.
Kaikki viisi sanovat nyt meille, että kaikkein suurin ongelma, -
jota Kiinan kristityt nyt kohtaavat, -
on se, että Kiinan hallinto on sitoutunut kaksiosaiseen strategiaan, -
jonka tavoite on estää kristittyjen perheiden lapsia -
kasvamasta uskoviksi.
Strategiassa on kaksi osaa.
Niistä toinen on se, että Kiinan hallinto -
toimii yhdessä poliisin ja muiden hallintoelinten kanssa -
estääkseen lapsia osallistumasta -
mihinkään seurakunnan toimintaan tai jumalanpalveluksiin.
Se pätee niin maanalaisissa, rekisteröimättömissä seurakunnissa -
kuin hallinnon kirkoissa ja valtion eli kolmen itsen kirkoissa.
Lasten ei saa kokoontua jumalanpalveluksiin -
eikä osallistua kesäraamattukouluihin tai seurakuntien kesäleireille.
Se on strategian ensimmäinen osa: -
estetään lapsia osallistumasta seurakunnan toimintaan.
Jos lapsia osallistuu, osallistumisen sallivaa seurakuntaa rangaistaan.
Strategian toinen osa on se, että Kiinan koulujärjestelmissä -
opetetaan, että kristinusko on paha kultti.
Olemme täällä Suomessa kertoneet Marttyyrien äänelle -
eräästä koulupojasta.
Hän tulee kristitystä perheestä. Hän on noin 7-vuotias.
Hän tuli koulusta. Hänelle oli opetettu, että kristinusko on paha kultti -
ja hänen tulisi raportoida vanhempiensa toimista.
Että kristittyjen mielenterveys on epävakaa. Että hänen vanhempansa -
voivat hylätä hänet, koska he ovat kristittyjä ja epävakaita.
Ja että vanhemmat saattavat jopa sytyttää itsensä tuleen, -
koska kristityt ovat paha kultti.
Tämä on se kaksiosainen strategia, ja Kiinan kristityt ovat kertoneet meille,-
että he kaipaavat meiltä kumppanuutta ja yhteistyötä, -
jotta Kiinan kristittyjen seuraava sukupolvi kasvaa -
Kiinan seurakunnan johtajiksi eikä Kiinan seurakunnan vainoojiksi.
He esittelivät sinulle suunnitelman, jolla sitä yritetään estää.
Totta. Monesti Kiinan viisi tärkeintä kotiseurakuntaverkostoa -
ajattelevat eri tavalla ja käyttävät eri materiaaleja.
Joskus heillä on myös eri uskomukset ja painotukset.
Tässä tapauksessa viiden tärkeimmän kotiseurakuntaliikkeen johtajat -
ovat yksimielisiä siitä, että Kiinan kristittyjen lasten vanhempien -
on hyvin tärkeää pystyä opetuslapseuttamaan omat lapsensa.
On tärkeää ymmärtää, että Kiinan seurakunnassa -
aivan kuten lännessä ja kenties myös Suomessa tai Etelä-Koreassa, -
Kiinan seurakunta, myös maanalainen seurakunta, on rakentunut -
pastorien ja pyhäkouluopetuksen ammattilaisten ympärille.
Ennen vanhaan oli hyvin normaalia, -
että kristityt vanhemmat opettivat lapsiaan.
Se on muuttunut kulttuurivallankumouksen ajoista, -
kun kristinusko tuli hyväksytymmäksi yhteiskunnassa.
On kehittynyt suuria megaseurakuntia.
Mutta nyt Kiinan hallinto sulkee niitä -
ja heittää pastoreita vankilaan.
Monet pyhäkouluopetuksen ammattilaiset ovat korealaisia.
Heitä potkaistaan ulos maasta.
Viiden kotiseurakuntaliikkeen johtajat ovat sanoneet, -
että tavalliset kristityt vanhemmat pitää varustaa -
opetuslapseuttamaan taas lapsiaan niin kuin ennen vanhaan.
Tähän projektiin he ovat pyytäneet meiltä tukea.
Toisin sanoen nyt kristityt perheet ovat ottamassa jälleen vastuuta -
lastensa opetuslapseuttamisessa.
Miten se järjestetään käytännössä?
Tämä on suunnitelma. Mikä on meidän tehtävämme -
tai meidän osamme siinä?
Minusta suunnitelma on tosi hyvä.
Hallinnon on helppo sulkea megaseurakunta.
Hallinnon on helppo heittää seurakunnan johtaja vankilaan.
Mutta jos vastuu lasten opetus- lapseuttamisesta siirtyy vanhemmille,-
sen pysäyttäminen on hallinnolle paljon vaikeampaa.
Se on myös paljon tehokkaampi tapa.
Raamatussahan lasten opetus- lapseuttaminen kuuluu vanhemmille.
Ohjelma, jota tuemme Kiinan maanalaisille kristityille, -
on nimeltään Pyhäkoulu paketissa.
Se sisältää yksinkertaisen materiaalipaketin, -
jonka kaikki viisi tärkeintä kotiseurakuntaverkostoa hyväksyvät -
kahdesta syystä. Ensinnäkin niitä saa ostaa Kiinassa vielä laillisesti.
Kiinan hallinto on pysäyttänyt materiaaleista valtaosan myymisen, -
mutta osaa saa vielä ostaa. Ne eivät ole saatavilla kaikkialla, -
mutta siellä täällä Kiinassa on kauppoja, joissa ne ovat saatavilla.
Ensimmäinen kriteeri materiaalille oli se, -
että materiaalin tuli olla saatavilla kaupoissa jossain päin Kiinaa.
Sieltä niitä voitaisiin levittää.
Toinen kriteeri oli se, että kaiken materiaalin piti olla jo käytössä -
kaikissa kotiseurakuntaverkostoissa ja kaikkien liikkeiden hyväksymä.
Tärkeää on se, että materiaali on laillista.
Niitä ei ole painettu ulkomailla ja tuotu maahan.
Ne eivät ole suomalaisten, amerikka- laisten tai eteläkorealaisten laatimia.
Nämä materiaalit ovat jo Kiinassa laillisesti saatavilla, ei laajalti.
Meillä on tavoitteena -
koota ensiksi 5 000 pyhäkoulupakettia.
Jokainen paketti on tarkoitettu 7―10 lapselle.
Paketissa on laajimmin saatavilla oleva laillinen lastenraamattu.
Löysimme näyttölaitteen videoille.
Se on tosi helppokäyttöinen. Kaikki vanhemmat eivät ole koulutettuja -
Pekingistä tai Shanghaista.
Autamme vanhempia myös syrjäisillä maaseutualueilla, -
missä koulutustaso on alhainen ja teknologia ei ole tuttua.
Meillä on siis lastenraamattu, erittäin näppärä näyttölaite -
paketti digitaalista materiaalia, joka sisältää nelivuotisen ohjelman.
Se kattaa koko Vanhan ja Uuden testamentin.
Lisäksi on opas vanhemmille.
Paketteja ei koota yhdessä isossa varastossa.
Muutenhan viranomaisten olisi helppo tehdä sinne ratsia.
Minulla ei myöskään ole näytepakettia, -
sillä jos paljastaisimme paketin sisältämät materiaalit, -
hallinto estäisi niiden myynnin.
Materiaali on siis jo saatavilla Kiinassa. - Aivan. Ei kovin laajalti, -
mutta pystymme hankkimaan niitä muutamista kaupoista.
Sanoitko 5 000 pakettia?
Yksi paketti on tarkoitettu kymmenelle lapselle.
Juuri niin. Jos saamme 5 000 pakettia, tavoitamme 50 000 lasta -
tavallisten kristittyjen vanhempien välityksellä.
Millaista apua voimme tarjota Kiinan maanalaiselle seurakunnalle?
Tässä Marttyyrien ääni on erilainen kuin lähetysjärjestöt.
Kuuntelemme aina seurakuntaa alueella, missä kristittyjä vainotaan -
ja kysymme, kuinka voimme auttaa.
Pyhäkoulukampanjassa hyvää on se, että kiinalaiset tekevät osansa -
ja kokoavat myös itse paketteja ja osallistuvat niiden kuluihin.
Ei ole yhtä varastoa. Operaatio on monisyinen.
Ostamme kaksi Raamattua täältä, kolme näyttöä tuolta, -
kaksi näyttöä tästä kaupungista, kymmenen etelän kaupungista.
Voimme lahjoittaa vaikkapa yhden paketin kustannusten verran.
Jokainen voi varmasti osallistua.
Yksi paketti maksaa 70 euroa.
Sen verran tulee hintaa.
Jos yksi paketti tavoittaa seitsemän lasta, -
yhden lapsen tavoittaa 10 eurolla.
Uskon, että jokaisen kristityn Suomessa on mahdollista osallistua.
Ja jokainen seurakunta voi auttaa ainakin yhden paketin kokoamisessa.
Marttyyrien ääni Suomessa on ottanut tämän joulukampanjakseen.
Tämä on lahja, jonka voimme antaa Kiinan seurakunnalle.
Tarjoamme rahallista apua ja esirukousta.
Emme vain lähetä rahaa, ja he käyvät jakamassa.
Jokaisen paketin kokoaminen ja jako vaatii strategista suunnittelua.
Ei ole yhtä keskuspaikkaa. Tämä tehdään eri puolilla Kiinaa.
Autamme taloudellisesti ja esirukouksin.
Kampanjan toteuttaminen kestää yhteensä vuoden.
Kerromme Suomen Marttyyrien äänen uutiskirjeessä ja nettisivuilla -
ajankohtaista tietoa, kuinka paketteja tullaan käyttämään.
Eli euroissa yksi paketti maksaa 70 euroa.
Ja se kattaa paketin sisällön.
Suurin kustannus tulee materiaaleista.
Joku on sanonut, että voisimme painaa Raamatun halvemmalla.
Se on totta, mutta se olisi laitonta uuden uskontolain mukaan.
Siksi ohjelma on niin tärkeä.
Vaikka se kuulostaa yksinkertaiselta, -
kotiseurakuntaverkoston johtajat ovat ajatelleet sen hyvin tarkkaan.
He käyttävät laillisia materiaaleja. Jakajina toimivat vanhemmat.
Tällä tavalla hallinnon on mahdotonta pysäyttää ohjelmaa.
Siinä ei ole mitään laitonta. Varmasti hallinto haluaisi lopettaa sen.
Kun jakeluverkko on hajanainen ja materiaali on kotimaista, -
projekti on sellainen, josta Kiinan kristityt voivat todella hyötyä.
Pidän tästä toteutuksesta. Ei tarvita laittoman materiaalin salakuljetusta.
Kerätään vain varoja.
Rahavaroja voi vielä viedä Kiinaan laillisesti.
Sekin vaatii maanalaista strategiaa ja viisautta.
Kun mietitään paketin hintaa, -
yhden paketin hinta, 70 euroa, menee pääosin materiaaleihin.
Projektin yleiskulut ovat äärimmäisen pienet.
Meidän tulee auttaa projektin koordinointikustannuksissa, -
jotta Kiinan seurakunnat pystyvät liikuttamaan materiaaleja ja varoja.
5 000 pakettia voi tuntua pieneltä määrältä Kiinan mittakaavassa.
Mutta tämä ensimmäinen erä auttaa hiomaan logistiikkaa.
Tavoitteemme on sitten laajentaa projektia.
Tämä ei ole kertaluontoinen projekti yksi monien joukossa.
Projekti alkaa tänä jouluna. Rohkaisen kaikkia Suomen kristittyjä mukaan.
Olemme nyt käynnistämässä uutta projektia, -
mutta se on samalla paluu hyvin tuttuun strategiaan, -
jolla kiinalaiset yli sadan vuoden ajan saivat kristinuskon kasvamaan.
Kasvua eivät tuoneet megaseura- kunnat ja ulkomaiset ammattilaiset.
Kasvu tuli, koska tavalliset vanhemmat opetuslapseuttivat lapsiaan.
Hallinto tietää sen, joten sen toimet seurakunnan kasvun pysäyttämiseksi -
on kohdistettu lapsiin. Voimme vastata siihen varustamalla vanhempia.
Voimme käyttää tätä siis pilottiprojektina.
Tulemme saamaan siis palautetta ja raportteja -
projektin käynnistymisestä ja tuloksista.
Pilottiprojekti kestää siis vuoden.
Alkuvaihe kestää 12 kuukautta. Otamme talteen kaikki opit.
Yritämme kehittää projekteja, -
joita hallinnon on vaikea havaita ja pysäyttää.
Heidän on helppo vangita johtajia ja repiä ristejä alas, -
mutta kun alamme jakaa opetusvastuuta takaisin vanhemmille,
sitä Kiinan hallinnon on paljon vaikeampi pysäyttää.
Aivan. Rukouksilla kattaminen on hyvin tärkeää, -
siellä tiedämme, että joillakin alueilla salainen poliisi voi pystyä -
päästä pakettien jäljille.
Rohkaisen Suomen jokaista kristittyä laittamaan kätensä kartalle -
joko kirjassa tai internetissä ja peittämään koko Kiinan.
Nämä 5 000 pakettia menevät Kiinan kaikkiin provinsseihin.
Joka provinssista on tullut raportteja,-
että lapsia estetään pääsemästä seurakunnan toimintoihin -
ja kouluissa opetetaan kristinuskonvastaista propagandaa.
Laske käsi koko Kiinan ylle kartalla ja rukoile: "Varjele kaikkia vanhempia -
koko Kiinassa seuraavat neljä vuotta."
Sinä aikana he opettavat lapsille kattavasti koko Raamatun.
Meidän täytyy ymmärtää, että se, mitä olet nyt kertonut, -
on hyvin hälyttävä sanoma siitä, -
mitä Kiinan hallinto on suunnitellut tekevänsä -
pysäyttääkseen kristinuskon etenemisen tuleville sukupolville.
Hyvä uutinen on se, että Herra on tämänkin strategian takana.
Kiinan hallintokin on Herran palvelija, joskin vastentahtoisesti.
Ja se yrittää pysäyttää Hänen työnsä.
Mutta uskon, että Herra haluaa siirtää vastuuta -
lasten opetuslapseuttamisesta takaisin isoista megaseurakunnista koteihin.
Juuri sitä tämä projekti toteuttaa.
Ja sitä Kiinan hallintokin toteuttaa tahtomattaan.
Ja olen sitä mieltä, että vaikka he tekevät sitä -
tavallaan tilanteen pakosta, -
meiltä täällä lännessä ja vapaissa maissa -
pitää löytyä nöyryyttä oppia tilanteesta.
Meillähän on sama tilanne.
Me annamme seurakunnille vastuun lasten opettamisesta.
Voimme oppia tästä Kiinan seurakunnan projektista, -
että meidänkin on aika ottaa vastuu lasten opettamisesta.
Haluamme yhä osallistua seurakunnan toimintoihin, -
mutta tiedämme, että opetuslapseutus Jeesuksen seuraajaksi alkaa kotona.
Mehän olemme myös luovuttanut vastuun -
lasten kristillisestä opetuksesta -
seurakuntien pyhäkouluille.
Ja koululaitoksessamme -
kristinusko esitetään yhä kritisoivammassa sävyssä.
Tämän vastuun ottaminen takaisin koteihin -
on meille haaste ja esimerkki, -
vaikka hallinto ei vielä painosta perheitä yhtä paljon.
Kuvittelepa, että koulutetaan 5 000 suomalaista vanhempaa -
olemaan lasten tärkein opetus- lapseuttaja. Se olisi valtava operaatio.
Suomessa se voidaan tehdä laillisesti. Kiinassa teemme sen maan alla.
Käytämme laillisia materiaaleja. Mutta tämä on operaatio, -
jota Kiinan hallinto yrittää hidastaa tai lopettaa.
Siksi puhuin rukouksesta. Laittakaa joka päivä käsi kartan ylle -
ja sanokaa: "Siunaa vanhempia, jotka opettavat lapsiaan."
Lapset opetuslapseutetaan kotona, mutta koulussa he kuulevat, -
että kristinusko on paha. Heidän tulee oppia kotona, -
että Kristus on ainoa toivon ja elämän lähde.
Ja totta kai tilanne on hyvin hälyttävä.
Mutta mitä sitten, jos materiaali muuttuu laittomaksi?
Kyllä vai ei, onko teillä suunnitelma B siltä varalta, -
että materiaali pitää salakuljettaa maahan?
Maanalaisilla kristityillä on aina suunnitelma B, C ja D.
Heillä on yhteinen ajatus.
Ei hankita jakelukeskusta eikä koota ihmisiä yhteen -
vaan pyritään saamaan materiaali koteihin -
vanhemmille, jotka ottavat vastuun lasten opetuslapseutuksesta.
Hyvä tietää. Vielä yksi kysymys.
Millaisen haasteen haluaisit jättää Suomen kristityille?
Olemme astumassa aikaan, jolloin monet hallinnot ovat omaksumassa -
tämän saman lähestymistavan.
Pohjois-Koreassa, Kiinassa ja Venäjällä on nähtävillä tilanteita, -
että hallinto haluaa perustaa valtionkirkon tai virallisen kirkon -
ja väittää, että maassa on uskonnonvapaus.
Mutta valtion kirkot ovat aina pohjimmiltaan uskollisia hallinnolle.
Suomen kristittyjen pitää olla viisaita, sillä näissä maissa, Kiinassa, -
jopa Pohjois-Koreassa hallinto kutsuu edelleen -
kristittyjä Suomesta ja muualta opettamaan valtionkirkoissa.
Tulee olla viisas ja muistaa, että nämä maat ottavat aina mielellään -
rahaa kristityiltä muista maista.
He sallivat yhteistyön valtion kirkon kanssa, joka tottelee hallintoa.
Suomalaisina kristittyinä tärkeintä on rakentaa siltoja, ei hallinnon kautta, -
vaan suoraan veljiin ja sisariin, joita hallinto edelleen vainoaa.
Venäjälläkin on ollut kuluneen vuoden aikana 159 oikeusjuttua -
baptisteja, helluntailaisia ja evankelikaalisia vastaan.
Suomalaisten tulee rukoilla viisaudella ja erottelukyvyllä -
ja tukea projekteja, jotka eivät kulje hallinnon kautta -
tai hallinnon avustusprojektien kautta.
Täytyy tehdä yhteistyötä suoraan maan alle pakotettujen kanssa.
Viime kädessä he eivät tottele hallintoa vaan Jeesusta.
He ansaitsevat tukemme ja rukouksemme.
Ei pidä antaa hallinnon propagandan huijata.
Se on avain.
Lopuksi, olemme nyt käynnistämässä täksi jouluksi -
Pyhäkoulu paketissa -kampanjan. Haluatko sanoa siitä vielä jotain?
Tämä projekti on hyvin yksinkertainen.
Uskon, että kaikki kristityt Suomessa voivat kertoa tästä ystävilleen.
Siitä voi kertoa pyhäkoulussa.
Suomalaiset lapsetkin voivat ottaa projektikseen -
tukea kiinalaisia kristittyjä lapsia.
Projekti on helppo ymmärtää, mutta sen vaikutus on valtava.
Tahdon haastaa henkilökohtaisesti sinut, Aki, ja kaikki katsojamme -
ja kaikki Suomen kristityt lahjoittamaan koko paketin verran -
tai osan paketista tukemalla yhtä lasta.
Mutta vastataan tähän Kiinan seurakuntien pyyntöön.
Se ei ole Marttyyrien äänen projekti.
Se on maanalaisten seurakuntien projekti Kiinassa.
Tuetaan heitä siinä. Se on maailman suurin seurakunta.
Kasvatamme joko suurimman vainoojasukupolven -
tai suurimman johtajasukupolven. Me voimme vaikuttaa siihen projektilla.
Kiitos, Eric, näistä hälyttävistä uutisista, -
mutta kerroit myös, kuinka osallistua ja auttaa -
Kiinan maanalaista seurakuntaa. Kiitos ja Jumalan siunausta.
Suomennos: Marianne Tenetz